เน็ตอืด ข้อมูลรั่ว ไวรัสเรียกค่าไถ่ หยุดปัญหากวนใจในออฟฟิศด้วยบริการอินเทอร์เน็ตองค์กรความเร็วสูงจาก CAT
ในออฟฟิศที่ยุ่งเหยิง งานกองโตถูกวางสุมอยู่บนโต๊ะที่เรียงราย ทุกคนต้องเร่งสปีดทำงานแข่งกับเวลา สิ่งสุดท้ายที่มนุษย์ออฟฟิศไม่ต้องการคือ เน็ตอืด อัปโหลดไฟล์ให้ลูกค้าไม่ผ่าน เช็กอีเมลด้วยความเร็วเท่าเต่าคลาน โต้ตอบปัญหากับเพื่อนร่วมงานผ่านแชตแบบมาๆ หายๆแม้ปัญหาเหล่านี้จะดูเป็นเรื่องเล็กๆ น้อยๆ แต่ในวินาทีสำคัญที่ชี้เป็นชี้ตายความอยู่รอดของธุรกิจ เรื่องเล็กๆ แบบนี้อาจทำให้การทำงานสะดุด นอกจากจะส่งผลโดยตรงต่อการติดต่อสื่อสารทางธุรกิจแล้วยังอาจทำให้ความสุขของคนทำงานลดน้อยลง ประสิทธิภาพงานหดหาย ขณะที่ความสัมพันธ์ระหว่างเพื่อนร่วมงานก็พลอยแย่ไปด้วยไม่น่าแปลกใจว่าทำไมความล่าช้าในการเชื่อมต่อหรือใช้งานอินเทอร์เน็ตจึงกลายเป็นปัญหากวนใจอันดับ 2 ของผู้ใช้อินเทอร์เน็ตชาวไทย จากการสำรวจของสำนักงานพัฒนาธุรกรรมทางอิเล็กทรอนิกส์ (องค์การมหาชน) หรือ ETDA ในปี 2561 ที่พบว่าปัญหานี้กัดกินใจผู้ใช้อินเทอร์เน็ตถึง 77% เพิ่มขึ้นจากที่เคยสำรวจเมื่อปี 2560 ซึ่งคิดเป็นสัดส่วน 63.1%ในฐานะผู้ให้บริการอินเทอร์เน็ตชั้นนำสำหรับองค์กร บริษัท กสท โทรคมนาคม จำกัด (มหาชน) หรือ CAT ไม่ได้มองว่าปัญหาเหล่านี้เป็นเรื่องเล็กๆ จึงทำให้พวกเขาพยายามคิดค้นและมองหาบริการรูปแบบใหม่ๆ เพื่อตอบโจทย์คนทำงานและธุรกิจไปพร้อมๆ กันเน็ตอืด สปีดอย่างเดียวอาจช่วยไม่ได้สำหรับพนักงานออฟฟิศที่ต้องนั่งจ้องหน้าจอคอมพิวเตอร์ไม่ต่ำกว่า 1700 ชั่วโมงต่อปี หรือหารออกมาแล้วไม่ต่ำกว่า 6.5 ชั่วโมงในแต่ละวัน การทนอยู่กับเน็ตสปีดต่ำที่ทำให้งานสะดุดคงไม่ใช่เรื่องสนุก แม้บางออฟฟิศจะใช้อินเทอร์เน็ตความเร็วสูง แต่ความเร็วอย่างเดียวอาจไม่ช่วยอะไรมากนักกวินนันทน์ ภัทร์ชนันท์ ผู้จัดการฝ่ายผลิตภัณฑ์สื่อสารข้อมูลของ CAT ในฐานะผู้ให้บริการอินเทอร์เน็ตมากประสบการณ์สำหรับลูกค้าองค์กร อธิบายเพิ่มเติมว่าหลายคนคิดว่าสปีดอินเทอร์เน็ตต้องสูงๆ ถึงจะใช้งานได้ไม่สะดุด แต่จริงๆ แล้วความเร็วเป็นแค่ส่วนหนึ่ง สำหรับบางออฟฟิศ 100 Mbs ก็ถือว่าเยอะมากแล้ว แต่สิ่งที่จะทำให้ความต่อเนื่องในการใช้งานไม่สะดุดที่สำคัญกว่าสปีดคือการเชื่อมต่อข้อมูลของผู้ให้บริการอินเทอร์เน็ตสู่เซิร์ฟเวอร์แหล่งเก็บข้อมูลต้นทางโดยตรง สมมติว่าเป็น Google เวลาเราเสิร์ชข้อมูล ความเร็วอินเทอร์เน็ตอาจจะช่วยในบางส่วน แต่ส่วนที่สำคัญคือผู้ให้บริการอินเทอร์เน็ตได้เชื่อมต่อโดยตรงกับเซิร์ฟเวอร์ของ Google เพื่อรับข้อมูลมาหรือเปล่า ซึ่งสำหรับ CAT เรามีพาร์ตเนอร์ที่จะเชื่อมต่อโดยตรงกับผู้ให้บริการต่างๆ ทั้งในและต่างประเทศ เช่น Facebook Google ฯลฯ ซึ่งถือเป็นหน้าที่สำคัญของโอเปอเรเตอร์อย่างเราที่จะต้องเชื่อมโยงข้อมูลให้กับลูกค้าIoT และ Big Data เทรนด์ใหม่มาแรงสำหรับโลกธุรกิจสปีดและการเชื่อมต่อกับผู้ให้บริการข้อมูลเป็นเพียงส่วนหนึ่งของบริการที่ CAT datacom พยายามทำอยู่เท่านั้น เพราะหน้าที่หลักของหน่วยงานนี้คือการสำรวจความต้องการด้านการใช้งานอินเทอร์เน็ตที่องค์กรต่างๆ ต้องการ ก่อนจะออกแบบแพ็กเกจบริการที่ตอบโจทย์ในแต่ละธุรกิจมากที่สุดหนึ่งในเทรนด์มาแรงสำหรับองค์กรต่างๆ ในเวลานี้คือเรื่องของ Internet of Things หรือ IoT ที่เป็นการผสานการทำงานของสายพานการผลิตแบบครบวงจร เริ่มตั้งแต่เครื่องจักรไปจนถึงการเก็บข้อมูล Big Data เพื่อนำมาวิเคราะห์และต่อยอดให้ธุรกิจไปต่อได้แบบไม่มีสะดุด รวมถึงบริการ Data Center ไปจนถึง Data Analytics ที่กลายเป็นแต้มต่อให้สามารถแข่งขันในโลกธุรกิจที่ขับเคี่ยวกันด้วยข้อมูลได้สิ่งที่เราได้เรียนรู้ในฐานะผู้ให้บริการคือทุกวันนี้ธุรกิจมีการแข่งขันกันสูงมาก หลายๆ อย่างต้องปรับเปลี่ยนไปตามเทรนด์ของผู้บริโภค เช่นเดียวกับผู้ให้บริการอย่างเราที่ต้องปรับตัวตลอดเวลา เพราะเรารู้ว่าลูกค้าองค์กรของเราก็ต้องการ Internet Solution ที่จะต้องนำไปซัพพอร์ตความต้องการของลูกค้าเขาอีกที สุดท้ายเขาจึงต้องการบริการที่รองรับความต้องการที่เปลี่ยนแปลงไปเรื่อยๆ ของลูกค้าที่ผ่านมาเราพยายามพัฒนาผลิตภัณฑ์ใหม่ๆ อย่างต่อเนื่อง ใน CAT เองเรามีพนักงาน 5000 กว่าคน ทำให้เราสามารถพัฒนาเทคโนโลยีใหม่ๆ โดยเริ่มจากการลองใช้ภายในองค์กร ก่อนจะนำไปให้ลูกค้าใช้บริการจริง ทำให้เกิดบริการใหม่ๆ เช่น CAT Chat โปรแกรมแชตสำหรับองค์กรที่มีความปลอดภัยสูง ไม่รั่วไหล ต่างจากโปรแกรมแชตทั่วๆ ไป รวมไปถึงเรื่องใหม่ๆ อย่าง AI ที่เรากำลังพัฒนา Machine Learning ให้ AI สามารถฉลาดและเก่งขึ้นจากการป้อนข้อมูลเข้าไป นอกจากนี้ยังมีผลิตภัณฑ์ใหม่ๆ ที่เกิดจากการวิจัยและพัฒนาของคนในองค์กรเพื่อปรับเปลี่ยนองค์กรของเราให้เป็นดิจิทัลมากขึ้น ก่อนจะนำไปให้บริการกับลูกค้าในท้ายที่สุด กวินนันทน์กล่าวถึงเทรนด์ที่กำลังจะเกิดขึ้นในอนาคตสำหรับโลกธุรกิจยุคใหม่ข้อมูลรั่ว ไวรัสเรียกค่าไถ่ ความปลอดภัยที่หลายองค์กรมองข้ามปัญหาความปลอดภัยในการใช้อินเทอร์เน็ตกลายเป็นอีกปัญหากวนใจคนทำงานออฟฟิศในช่วงเวลาที่ผ่านมา ซึ่งเรามักจะได้ยินข่าวคราวที่แฮกเกอร์ผู้ไม่หวังดีบางกลุ่มพยายามขโมยข้อมูลจากองค์กรต่างๆ ก่อนจะล็อกข้อมูลนั้นไว้อย่างหนาแน่น และเปิดไม่ได้จนกว่าจะจ่ายเงินตามที่ผู้ก่อการร้ายในโลกออนไลน์ร้องขอเรื่องความปลอดภัยในการใช้งานอินเทอร์เน็ตถือเป็นอีกหนึ่งเรื่องใหญ่ที่ CAT ให้ความสำคัญ ถึงขนาดมีทีมที่ปรึกษาด้านความปลอดภัยตระเวนไปให้บริการลูกค้าถึงที่ ซึ่งเรื่องนี้กวินนันทน์มองว่าเป็นเรื่องใหญ่ที่หลายองค์กรมองข้ามไปทุกวันนี้ข้อมูลถือเป็นสินทรัพย์ที่สำคัญ แต่หลายองค์กรยังคงมีมุมมองว่าการวางระบบป้องกันเป็นค่าใช้จ่ายที่ไม่จำเป็น แต่ถ้ามองในมุมกลับกันว่าหากไม่ป้องกันแล้วเกิดความเสียหายครั้งหนึ่ง ข้อมูลเหล่านี้ค่อนข้างเป็นเรื่องอ่อนไหว บางครั้งเป็นข้อมูลลูกค้าที่เมื่อรั่วไหลออกไปอาจทำให้เกิดการฟ้องร้องได้ หรือหากมีข่าวรั่วออกมา ความเสียหายอาจจะมากกว่านั้น ดังนั้นการป้องกันจึงดีกว่าการแก้ไขภายหลัง ซึ่งปัจจุบันใช้เงินลงทุนไม่สูงมากนักเรื่องการวางระบบความปลอดภัย หากลูกค้าต้องการ เราก็จะส่งทีมที่ปรึกษาในแง่ความปลอดภัยไปช่วยเหลือลูกค้าได้ทันทีนอกจากนี้ CAT datacom ยังมีทีมซัพพอร์ตที่พร้อมจะรับฟังทุกปัญหาของลูกค้าตลอด 24 ชั่วโมง อีกทั้งยังคอยมอนิเตอร์ปัญหาให้กับลูกค้าก่อนที่ปัญหาจะเกิด โดยทำงานแบบ Pro Active เพื่อให้ทุกธุรกิจสามารถขับเคลื่อนไปได้โดยไม่มีสะดุดพิสูจน์อักษร: ภาสิณี เพิ่มพันธุ์พงศ์อ้างอิง:
ความล่าช้าในการเชื่อมต่อหรือใช้งานอินเทอร์เน็ตเป็นปัญหากวนใจอันดับ 2 ของผู้ใช้อินเทอร์เน็ตชาวไทย จากการสำรวจของสำนักงานพัฒนาธุรกรรมทางอิเล็กทรอนิกส์ (องค์การมหาชน) หรือ ETDA ในปี 2561 ที่พบว่าปัญหานี้กัดกินใจผู้ใช้อินเทอร์เน็ตถึง 77%ในฐานะผู้ให้บริการอินเทอร์เน็ตชั้นนำสำหรับองค์กร บริษัท กสท โทรคมนาคม จำกัด (มหาชน) หรือ CAT ไม่ได้มองว่าปัญหาเหล่านี้เป็นเรื่องเล็กๆ จึงทำให้พวกเขาพยายามคิดค้นและมองหาบริการรูปแบบใหม่ๆ เพื่อตอบโจทย์คนทำงานและธุรกิจไปพร้อมๆ กัน 